Proteas op pad na Afrika-netballouereDie Proteas is tans onoorwonne in die Afrika-netbalbeker. Foto: Facebook. Hulle het ’n splinternuwe afrigter in Dorette Badenhorst en is sonder die dienste van Karla Pretorius en Erin Burger (wat welverdiende blaaskanse voor die England-reeks geniet), maar die Protea-netbalspan is beslis steeds ’n krag waarmee daar rekening gehou moet word. Die span is tans onoorwonne ná vier wedstryde in die Afrika-netbalbeker in Kaapstad en ook op koers om met die louere weg te stap. Die Suid-Afrikaners het met Lesotho (116–10), Zimbabwe (69–39), Malawi (56–51) en Uganda (50–47) afgereken. Hulle speel later vandag teen Kenia en môre teen Zambië.